MØTEREFERAT

|  |  |  |  |  |
| --- | --- | --- | --- | --- |
| **Møtested:**  | Ve skole, personalrom  |  **Møtedato:**  | 21.11.2023  |  |
| **Møteleder:**  | Mette Barsøe |  **Tid:**  | 18.00   |  |
|  |  |  |  |  |

**Referent:** Henriette S. Pettersen

**Innkalles:** FAU-representanter fra hvert trinn, leder i trafikkutvalget,

 leder SU.

**Referat fra FAU-møte 21.11.2023.**

**Saksnr.:**

**12/23-24 Godkjenne sist referat.**

Ingen kommentarer på dette.

**13/23-24 Litt info fra trafikkutvalget.**

Lena og Kristin var til stede fra trafikkutvalget. De er ofte til stede på FAU-møter for å fortelle om Broom Broom og hvordan de ligger an. Godt i gang år to. De har fått inn litt midler på å selge effekter bl.a. på åpen skole.

Høstkampanjen er gjennomført og første år med 7. trinn som ambassadører. Gøy for barna å få ansvar og øve på å lede. Ny BB-dag blir 11. april, og ganske likt opplegg som sist år. Det blir mer informasjon til lærere, og flere poster for å få bedre flyt. Nå kommer snart vinterkampanjen, og alle kampanjene avdekker ulike ting som så kan følges opp for å forbedre. Både med hensyn til barn som løper over veien, at de minste alltid skal få sitteplass på bussen og at alle har på sele.

Det ble også foretatt en opptelling på antall biler og hastighet opp mot skolen. Dette har resultert i at det kommer en fartshump i bakken opp til skolen utpå våren.

Det blir sett på muligheter for at skolebussen kan kjøre opp Lauvåsen og over til Moneheia, men det er ikke noen avklaring her.

Kommunen skal hjelpe til med «hjertesone» når dette går i gang.

BB trenger noen som kan hjelpe til på sosiale medier. De har kontaktet studenter for å se om de kan finne noen som kan hjelpe til her. Hvis noen foreldre kunne tenke seg denne oppgaven kan de også ta kontakt med de i BB.

Vinterkampanjen, uka etter vinterferien, trenger mange foreldre. Enten til busstopp eller med på bussen til skolen. Vi håper alle kan ta dette opp i alle sine klasser. Kontakt Lena og Kristin hvis noen kan hjelpe til her. Morgenene har vært viktigst, men vi ser også gevinsten av hvis noen kan stå etter skoletid.

**14/23-24 Siste nytt fra rektor.**

Rektor er veldig stolt av terapihund-prosjektet som Susanne har på skolen. Det vil komme en sak i FVN om dette. Det er ønske fra foreldre om at hun får flere timer til å være der med hundene, da det er til god hjelp. Er det noen mulighet for å få dette på plass? Eventuelt med spleis?

Skolen har hatt nasjonale prøver på flere trinn, og det er ikke like gode resultater på alle trinn. Dette blir analysert, bearbeidet og brukt aktivt ift. videre undervisning på trinnene.

Årets juleball blir på en fredag, og det er da kun en lærer som kommer.

Økonomisk situasjon: Rektor er fornøyd med innsparingene som er gjort, men det er stramt. Rektor opplever at han har fått til en god balanse.

Det er satt ned en gruppe som har analysert alle uteområdene på skolene i Kristiansand, og der kom Ve-skole dårlig ut, merket rødt. Rektor håper det kan komme midler på plass til å få rustet opp dette. Kanskje når ungdomsskolen flyttes til Lauvåsen.

Det har ikke meldt seg noen som har lyst til å bli med i utenomhusgruppa. Dette savnes veldig. Både en koordinator og andre. Dette kan være veldig givende, og gi godt samhold.

Alle trinn tar opp temaet igjen på hvert trinn, for å forsøke å få tak i folk til dette.

**Forslag:** At hvert klassetrinn må ha en person obligatorisk med i Utenomhusgruppa.

Plan for ny skole er fremdeles 2027, så den skal være i rute.

**Fra FAU**: Vi ønsker å starte en «miljøbutikk» eller noe der man kan levere inn ting som andre kan få gratis ved behov. Det blir søkt midler til dette nå til hyller, kleshengere, kasser og annet. Se innlegg i Facebook gruppen.

Det kom innspill om at terskelen kan bli høy for å gå der hvis det er bemannet. Kanskje noen kvier seg. Er det mulig å sende en e-post om hva man trenger – så kan dette finnes frem? Eller om en lærer følger barnet inn i skoletiden.

Noen må se over alt som leveres inn så vi vet det er rent og pent. Det er noen elever som kan gjøre dette. Stor enighet om at dette er et godt initiativ, men det krever at folk stiller opp og at det blir brukt. Fjerne at det er skam å gå der og fokusere på at «gjenbruk er topp».

**15/23-24 Lagring av felles dokumenter, hvor står vi?**

Eget rom inne på skolen sin Teams. Dette er noe rektor kan hjelpe med.

Hvis noen har dokumenter som burde være her, er det flott å få levert. FAU-leder kan hente ut ved behov.

Noen ting er i ringperm, og det er litt delt om denne skal digitaliseres – eller beholdes i fysisk perm.

17. mai for 4.trinn er digitalisert, usikkert med 9.klasse permen. Usikkert på hvor denne er, men de sjekker ut de som hadde sist. Mette vil gjerne vite hvor den er/hvem som har den.

Mette sjekker om de enkelte permene kan stå et sted på skolen.

4. klasse har fått all info om 17. mai.

**16/23-24 Storforeldremøte.**

Arrangeres av FAU. Blir eventuelt på nyåret. Vi har et budsjett på 3000kr. Hva skal tema være? Mette har kontaktet han som var der sist og hadde opplæring om foreldrenettverk, men ikke fått svar. Meld gjerne inn forslag til forelesere eller tema.

Vil foreldrenettverk være nok til at folk stiller? Skulle man hatt 2 temaer?

For eksempel om politiet kan komme og snakke litt om tysting / «snitching» og hva de ser at rører seg.

Hør gjerne rundt i klassene om hva de tenker om dette, og om hva de tenker om storforeldremøter generelt.

Innspill om kanskje noen fra Familiens hus hadde hatt anledning til å fortelle om noe de ser kan være utfordringer/til hjelp. Lærere og foreldre sliter kanskje mer med at barn har lite respekt fra barna. De svarer frekt. Eventuelt om merkepress på tøy? Men det er mulig dette er svakere enn på andre skoler.

Forslag om å høre med ei i Barnefokus Sør. Eller Ingrid Lunden (tidligere lærer). Eventuelt invitere tilbake tidligere foredragsholdere. Forslag: Rus og nettvett. Enighet i gruppa om at det er krevende å finne temaer som fenger foreldre med barn i ulik alder. Enighet om at det i alle fall bør være to ulike temaer som favner ulike aldersgrupper. Kanskje også ha storforeldremøte ifm. foreldremøte/nettverksmøte i klassene.

Mette hører med rektor og tidligere FAU-ledere om hvilke temaer som har vært og hva som har samlet mest folk.

**17/23-24 Overskuddet etter åpen skole.**

**O**verskudd på 7000 går til kantina. Forslag om at det går til den daglige driften. Mulig det mangler noe bestikk og utstyr. Tas opp på SU-møte slik at Elevrådet kan komme med innspill.

**18/23-24 Koordinator til utenomhusgruppa, hvor står vi?**

Alle tar dette opp på trinnene igjen.

**19/23-24 Valg av vararepresentant til FAU.**

Info om FAU-leder sin rolle: 5 møter med FAU-representanter, 5 møter med skoleledelsen og 5 møter med SU (samarbeidsutvalget).

Noe dialog med rektor jevnt gjennom året, arrangere «Åpen skole». Mye kan delegeres ut til andre medlemmer.

Lilian Johansson 4 klasse melder seg. Bengt Henriksen vurderer å stille som vara fra neste år.

Forslag om at Vara for FAU alltid velges på første møte, slik at denne er operativ fra starten og leder og vara kan samarbeide.

**20/23-24 Natteravnkoordinator er i boks, meld deg gjerne som natteravn!**

**21/23-24 Forslag til navn på ny ungdomsskole.** Skal ligge på toppen av Lauvåsen ved siden av parkeringsplassen til turstiene.

Ønskes forslag til navn på denne. Frist 15 desember. Sendes til FAU-leder Mette.

**22/23-24 Klassekassen ved overgang til ny ungdomsskole.** Forslag om klassetur i 7 for å bruke opp pengene. 7-klasse har fra før tradisjon om tur til Bringsværd.

Enighet om at klassekasser er uansett nyttig å ha for å ha noe penger til gaver til lærere og til å styrke klassemiljø med samlinger.

Mette tar kontakt med FAU-leder på Hånes skole. Dette med klassekasse må

koordineres med klassene på Hånes, slik at det gjøres likt fra begge skolene.

**23/23-24 Eventuelt.**

**Tips** om hvordan organisere treff for foreldre og barn gjennom året: Dele foreldrene i 4 grupper der hver gruppe har oppgave om å finne på en aktivitet i hver sin årstid (f.eks. juleavslutning/sommeravslutning/spillekveld). Dette for at ikke klassekontaktene skal stå med alt ansvaret.

**Visma:** Ikke mulig å gjøre forandringer i oppsettet på Visma, dette styres av oppvekstetaten. Det er mulig å legge til steforeldre i tillegg til foreldre, men dette må godkjennes av alle foreldre på forhånd.

**Hjemmesiden til skolen:** Samme oppsett for alle skolene i kommunen, ikke mulig å forandre.

**Mangler oppmøte fra 3 og 9 trinn**

Mette Barsøe

FAU-leder